शेफाली वर्मा ने कराया टॉस, पहली गेंद पर आउट हुआ इम्पैक्ट प्लेयर; टॉप मोमेंट्स
IPL 2023 DC vs KKR Moments | Shafali Verma Tim Cook Sonam Kapoor, मैच में 5 खिलाड़ियों ने इस सीजन में पहला मैच खेला, दोनों टीमों ने कुल 6 बदलाव किए। एपल के CEO टिम कुक, बॉलीवुड एक्ट्रेस सोनम कपुर और शाहरुख खान की बेटी सुहाना मैच देखने पहुंची।
इंडियन प्रीमियर लीग (IPL) के रोमांचक मुकाबले में दिल्ली कैपिटल्स ने आखिरी ओवर में कोलकाता नाइट राइडर्स पर 4 विकेट से जीत दर्ज की। दिल्ली के स्पिन विकेट पर लगभग हर ओवर में मुकाबला एक से दूसरी टीम के पक्ष में जा रहा था। आखिरी ओवर में दिल्ली को 7 रन चाहिए थे, कुलवंत खेजरोलिया ने नो-बॉल फेंकी और अक्षर पटेल ने 2 ही गेंद में टारगेट हासिल कर लिया।
मैच में 5 खिलाड़ियों ने इस सीजन में पहला मैच खेला, दोनों टीमों ने कुल 6 बदलाव किए। एपल के CEO टिम कुक, बॉलीवुड एक्ट्रेस सोनम कपुर और शाहरुख खान की बेटी सुहाना मैच देखने पहुंचीं। टॉस के दौरान दिल्ली कैपिटल्स महिला टीम की खिलाड़ी शेफाली वर्मा मौजूद रहीं और कोलकाता के इम्पैक्ट प्लेयर बैटिंग में एक ही गेंद टिक सके। मैच के ऐसे ही टॉप मोमेंट्स इस खबर में हम जानेंगे। मैच रिपोर्ट पढ़ने के लिए यहां क्लिक करें...
1. शेफाली वर्मा ने कराया टॉस 
दिल्ली कैपिटल्स महिला टीम की खिलाड़ी शेफाली वर्मा टॉस के दौरान मौजूद रहीं। कुछ दिनों पहले मुंबई इंडियंस ने भी महिला टीम की खिलाड़ियों की जर्सी पहनी थी। उस दौरान महिला टीम की कप्तान हरमनप्रीत कौर भी टॉस के दौरान दोनों टीमों के कप्तानों के साथ मौजूद रही थीं।
शेफाली के अलावा दिल्ली कैपिटल्स महिला टीम की तेज गेंदबाज शिखा पांडे और विकेटकीपर तानिया भाटिया भी पुरुष टीम का मैच देखने पहुंचीं।
2. 5 खिलाड़ियों ने सीजन का पहला मैच खेला
कोलकाता नाइट राइडर्स टीम ने अपनी टीम में 4 और दिल्ली कैपिटल्स ने 2 बदलाव किए। दोनों टीमों ने कुल 6 बदलाव किए। इनमें भी 5 खिलाड़ियों ने इस सीजन में अपना पहला मैच खेला और 2 प्लेयर्स ने IPL डेब्यू किया।
दिल्ली से फिल सॉल्ट और कोलकाता से लिट्टन दास ने IPL डेब्यू किया। वहीं कोलकाता के जेसन रॉय, कुलवंत खेजरोलिया और दिल्ली के ईशांत शर्मा ने इस सीजन में पहला ही मैच खेला। कोलकाता ने मंदीप सिंह के रूप में अपनी टीम में चौथा बदलाव किया था।
3. एपल के CEO टिम कुक पहुंचे मैच देखने
एपल के CEO टिम कुक इन दिनों भारत में एपल के पहले स्टोर को लॉन्च करने के लिए पहुंचे हुए हैं। स्टोर लॉन्च होने के बाद गुरुवार को वह दिल्ली के अरुण जेटली स्टेडियम में KKR और DC का मैच देखने पहुंचे। मुंबई के बांद्रा कुर्ला कॉम्प्लेक्स में एपल कंपनी का पहला रिटेल स्टोर गुरुवार (18 अप्रैल) को लॉन्च हुआ।
कुक बॉलीवुड एक्ट्रेस सोनम कपूर और IPL के पूर्व चेयरमैन राजीव शुक्ला के साथ मैच देख रहे थे। उनके अलावा बॉलीवुड स्टार शाहरुख खान की बेटी सुहाना भी मैच देखने स्टेडियम पहुंचीं।
4. पहली ही गेंद पर आउट हुए इम्पैक्ट प्लेयर 
कोलकाता नाइट राइडर्स ने 15वें ओवर में 93 रन पर ही 7 विकेट गंवा दिए थे। बैटिंग को मजबूत करने के लिए टीम ने ऑलराउंडर अनुकूल रॉय को बतौर इम्पैक्ट प्लेयर भेजा। अनुकूल ने वेंकटेश अय्यर की जगह ली, लेकिन वह पहली ही गेंद पर कुलदीप यादव का शिकार हो गए। ओवर की पांचवीं बॉल कुलदीप ने ऑफ स्टंप पर गुगली फेंकी। अनुकूल इस पर LBW हो गए।
हालांकि उन्होंने दूसरी पारी में बॉलिंग से 2 विकेट लिए। उन्होंने मनीष पांडे और डेब्यूटांट फिल सॉल्ट को आउट किया।
5. कोलकाता के स्पिनर्स ने 16 ओवर गेंदबाजी की
मैच से पहले दिल्ली में बारिश हो रही थी, इस कारण मैच एक घंटे देरी से शुरू हुआ। जिसके बाद दिल्ली ने टॉस जीतकर गेंदबाजी चुनी। उनके स्पिनर्स ने 4 विकेट लिए, लेकिन 6 ही ओवर गेंदबाजी करने को मिली। वहीं दूसरी पारी में कोलकाता के स्पिनर्स को पिच से मदद मिलने लगी। इस कारण कप्तान नीतीश राणा ने अपने स्पिनर्स से 20 में से 16 ओवर गेंदबाजी कराई।
कोलकाता के पेसर्स में उमेश यादव और आंद्रे रसेल ने 1-1 ओवर ही गेंदबाजी की। वहीं कुलवंत खेजरोलिया 20वां ओवर फेंकने आए, उन्होंने 1.2 ओवर बॉलिंग की। टीम के स्पिनर्स ने कुल 6 विकेट लिए, लेकिन अपनी टीम को जीत नहीं दिला सके।
स्पोर्ट्स की अन्य खबरें भी पढ़ें। 
8 IPL स्टार खटखटा रहे टीम इंडिया का दरवाजा:रिंकू अब रसेल से बेहतर फिनिशर, बटलर को टक्कर दे रहे यशस्वी जायसवाल​​​​​​​
इंडियन प्रीमियर लीग (IPL) के 16वें सीजन के 26 मैच खेले जा चुके हैं। इस सीजन की अब तक की खासियत रही है- भारत के युवा सितारों का शानदार प्रदर्शन। इन सितारों ने अपने दमदार प्रदर्शन से T20I में टीम इंडिया के लिए अपनी दावेदारी भी ठोंक दी है। पूरी खबर पढ़ने के लिए यहां क्लिक करें।
IPL में 556 दिन बाद कोहली बने कप्तान:2 सेकेंड बाकी रहते रिव्यू लिया, सफलता मिली; 4 विकेट लेने वाले सिराज का रोनाल्डो सेलिब्रेशन
इंडियन प्रीमियर लीग (IPL) में गुरुवार के पहले मुकाबले में रॉयल चैलेंजर्स बेंगलुरु (RCB) ने पंजाब किंग्स (PBKS) को 24 रन से हरा दिया। मोहाली के IS बिंद्रा स्टेडियम में विराट कोहली 556 दिन बाद IPL मैच में कप्तानी करते नजर आए। उन्होंने 2 सफल रिव्यू लिए। पूरी खबर पढ़ने के लिए यहां क्लिक करें।